
                                                        П Р О Т О К О Л №2
                          от проведено изслушване по чл. 68 от Закона за съдебната власт 
                               на кандидатите за съдебни заседатели в Районен съд – Бяла


        На 14.07.2026г. от 13.00 часа в заседателната зала на Общинска администрация гр. Бяла се проведе второ заседание на временната комисия, избрана с решение №470 по протокол №38/23.04.2026г. на Общински съвет Бяла, за определяне на съдебни заседатели за Районен съд – гр. Бяла, в състав както следва:
Председател: Мариан Антонов –председател на Общински съвет Бяла
 Зам. председател: Иванка Маринова - общински съветник в Общински съвет Бяла
Членове: 
 Евелина Кожухарова - общински съветник в Общински съвет Бяла
 Айлян Карамехмедова – общински съветник в Общински съвет Бяла
 Красимира Пенева - общински съветник в Общински съвет Бяла     

      Присъстваха всички членове на Комисията:
·  Мариан Антонов – председател на Общински съвет Бяла и председател на Комисията
· Евелина Кожухарова - общински съветник в Общински съвет Бяла
· Иванка Маринова - общински съветник в Общински съвет Бяла
· Айлян Карамехмедова – общински съветник в Общински съвет Бяла
· Красимира Пенева - общински съветник в Общински съвет Бяла    
 
      На заседанието на Комисията присъства и единственият кандидат за съдебен заседател в Районен съд - Бяла – Павлина Георгиева.

     Председателят на временната комисия откри заседанието при следния

                                                         ДНЕВЕН РЕД:       

        Точка 1: Изслушване на допуснатия кандидат за съдебен заседател за Районен съд – Бяла от Района на Общински съвет Бяла.
        Точка 2: Вземане на решение Павлина Георгиева да бъде определена за кандидат за съдебен заседател за Районен съд – Бяла.

                                                     - „ – „ – „ –

      По Точка 1: Изслушване на допуснатия кандидат за съдебен заседател за Районен съд – Бяла от Района на Общински съвет Бяла.
        М. Антонов – Колеги, преминаваме към следващия етап от това да изберем след желаещите кандидати за съдебни заседатели. През изминалите 14 дни не са  постъпили заявления, сигнали против това Вие да бъдете допусната до днешното събеседване. Такъв е реда. Така че, затова Ви е поканихме. Вие сте допусната по документи и сега, в днешното ние ще Ви поразпитаме. Аз първи ще взема думата.
Първият ми въпрос е запозната ли сте с това какво вършат съдебните заседатели.
      Павлина Георгиева – В интерес на истината – не.
      М. Антонов – Добре. Смятате, че Вашата подготовка в годините, като образование, като контакти с хората, като житейски опит ще Ви бъдат от полза за това да бъдете качествен съдебен заседател.  
     

[bookmark: _GoBack]      П. Георгиева – Надявам се. 
      М. Антонов – Добре. Колеги, ако вие нещо желаете да зададете като въпрос?
      Ев. Кожухарова – Какво Ви мотивира да се кандидатирате за съдебен заседател?
      П. Георгиева – Просто ми беше интересно реално какво се случва. Никога не съм попадала в такава ситуация, не съм правила нещо подобно. Това е.
      Ев. Кожухарова – Аз съм била, не е толкова страшно.
      П. Георгиева – Да, така ми казаха и аз се съгласих. Да се срещам също с други хора, защото общо взето нямам връзка с хората, не излизам много. 
      А. Карамехмедова – Имате време?
      П. Георгиева – Да, имам време. Не работя, грижа се за дъщеря си. 
      А. Карамехмедова – Затова имате време и да се запознаете с нещата. Имате и желанието. Какво по-хубаво от това. 
      П. Георгиева – Имам, да.
      А. Карамехмедова – Благодаря!
      М. Антонов – Аз нямам повече въпроси. Някой от колегите, ако  желае нещо да попита? Няма! Благодаря! Даже пред Вас ще направим гласуването.

     По Точка 2: Вземане на решение Павлина Георгиева да бъде определена за кандидат за съдебен заседател за Районен съд – Бяла.
      М. Антонов – Колеги, аз предлагам да одобрим кандидатурата. И по процедурата да изпратим нашето решение първо към Общински съвет и да уведомим съответно и съда. Който е съгласен, моля да гласува!

     /Процедура на гласуване с вдигане на ръка/

     С 5 гласа „ЗА”, 0 „ПРОТИВ” и  0 „ВЪЗДЪРЖАЛИ СЕ” 

      Временната комисия за определяне на съдебни заседатели с мандат 2025г.-2029 г. за Районен съд – Бяла от района на Общински съвет Бяла прие следното

                                                                  РЕШЕНИЕ:

      ПРЕДЛАГА на Общински съвет Бяла Павлина Георгиева да бъде определена за кандидат за съдебен заседател за Районен съд – Бяла.

  
Мариан Антонов   
Председател на ОбС Бяла
Председател на комисията

Айлян Карамехмедова – общински съветник в Общински съвет Бяла
Евелина Кожухарова - общински съветник в Общински съвет Бяла
Иванка Маринова - общински съветник в Общински съвет Бяла
Красимира Пенева - общински съветник в Общински съвет Бяла    
